**mikroautobuso, PRITAIKYTO NEĮGALIESIEMS VEŽTI, techninė specifikacija**

Perkamas **mikroautobusas, pritaikytas neįgaliesiems vežti.** Transporto priemonės pristatymo vieta – **Vilkaviškio Salomėjos Nėries pagrindinė mokykla.**

Mikroautobusas turi būti perduodamas kartu su visa su juo susijusia **technine ir eksploatacine dokumentacija** (naudotojo vadovu **lietuvių kalba) bei perdavimo – priėmimo aktu.**

Perduodamam mikroautobusui turi būti atliktos **privalomosios techninės apžiūros ir registravimo procedūros** kompetentingose institucijose.

Transporto priemonė turi būti pilnai sukomplektuota ir perdaryta neįgaliųjų vežimėliams, atitinkant visus pritaikymo ir saugos reikalavimus. Po perdarymo transporto priemonė turi būti tinkama registracijai Lietuvoje kaip specialios paskirties paratransporto M2 klasės transporto priemonė.

Mikroautobusas, pritaikytas neįgaliesiems vežti, turi atitikti **šioje techninėje specifikacijoje nustatytus reikalavimus:**

|  |  |
| --- | --- |
| **Parametro pavadinimas** | **Minimalūs reikalavimai** |
| **Transporto priemonė** | Keleivinis M2 klasės, naujas, neeksploatuotas mikroautobusas, skirtas neįgaliųjų mokinių vežimui. |
| **Bendrieji reikalavimai** | Keleivinis mikroautobusas turi atitikti Europos Sąjungoje arba Lietuvos Respublikoje galiojančius techninius reikalavimus, įsigaliojusius transporto priemonės pristatymo metu, patvirtintus Lietuvos transporto saugos administracijos direktoriaus 2008 m. gruodžio 2d. įsakymu Nr. 2B-479 „Dėl motorinių transporto priemonių ir jų priekabų kategorijų ir klasių pagal konstrukciją reikalavimų patvirtinimo“ (aktuali redakcija).  Nuoroda į teisės aktą:  <https://e-seimas.lrs.lt/portal/legalAct/lt/TAD/TAIS.332547/asr>  Keleivinis mikroautobusas turi turėti Europos Bendrijos atitikties liudijimą  **(Certificate of Conformity, CoC).** |
| **Mikroautobuso sėdimų vietų skaičius** | Keleivių salone sėdimos vietos (sėdynės) turi būti išdėstytos (išimamos) pagal poreikį taip, kad pirmu atveju (kai nereikia vežti neįgaliųjų) būtų galima vežti 9 sėdinčius keleivius (įskaitant vairuotoją) arba kitu atveju (kai reikia vežti neįgaliuosius), būtų galima vežti 5 sėdinčius keleivius (neskaičiuojant vairuotojo) ir 3 neįgaliuosius vežimėlyje.  Keleivių salono sėdynės, kurių vietoje bus galimybė suformuoti vietas neįgaliųjų vežimėliams, turi būti lengvai išmontuojamos nenaudojant įrankių vieno žmogaus. |
| **Neįgaliųjų vežimėlių tvirtinimo įranga** | Neįgaliųjų vežimėliai tvirtinami specialiais tvirtinimo saugos diržais prie grindų pritvirtintų profilių. Neįgaliųjų vežimėlių tvirtinimo diržai ne mažiau kaip 25 mm pločio. Saugos diržai neįgaliųjų fiksavimui vežimėlyje. Diržai sertifikuoti su automatinėmis diržų susukimo ritėmis. |
| **Saugumas** | Priekinė vairuotojo ir keleivių saugos oro pagalvė.  Saugos diržų tvirtinimo taškai ir saugos diržai arba apsaugos sistemos kiekvienai sėdimai vietai, atitinkančios šios rūšies transporto priemonėms Lietuvoje galiojančius reikalavimus. |
| **Variklis ir transmisija** |  **Variklio tipas:** 100 % elektrinis, bepakope transmisija;   **Nominali galia:** ne mažiau kaip 100 kW;   **Pavarų tipas:** priekiniai (FWD), galiniai (RWD) arba visi varomi ratai (AWD), su rekuperacine stabdymo sistema;   **CO₂ emisija:** 0 g/km. |
| **Baterijos ir įkrovimas** | Baterijos talpa: ne mažiau kaip 81 kWh  Nuvažiuojamas atstumas – ne mažiau 230 km (pagal WLTP)  Greitas įkrovimas (DC): iki 80% per ne daugiau kaip 60 min. (priklausomai nuo transporto priemonės baterijos talpos)  Lėtas įkrovimas (AC): pilnas įkrovimas per ne daugiau kaip 8 val., naudojant standartinį buitinį ar įmonės elektros tinklą.  Įkrovimo jungtys: CCS Type 2 (AC/DC)  Kartu su automobiliu turi būti pateikti visi laidai, reikalingi krovimui iš buitinio elektros tinklo ir greito įkrovimo stotelių. |
| **Durys** | Vairuotojo kabinoje atidaromos šoninės durys abiejose pusėse. Keleivių įlipimas per priekyje dešinėje esančias atidaromas duris. Keleivių įlipimo durys privalo turėti nužemintą laiptelį, kuris atitinka tokiai transporto priemonei taikomų teisės aktų nuostatas autobuso perdavimo dieną. |
| **Šildymas, kondicionavimas** | Vairuotojo darbo vieta ir keleivių salonas turi būti efektyviai apšildomi. Turi būti įrengtas galimybė vairuotojui ir keleiviams nustatyti skirtingus temperatūrinius režimus. Šildymas turi būti valdomas vairuotojo.  Privalo būti įrengtos kondicionavimo sistemos vairuotojo darbo vietoje ir keleiviams. Vairuotojui ir keleiviams turi būti galimybė nustatyti šildymą ir kondicionavimą. |
| **Ventiliacija** | Keleivių salone turi būti įrengtas ne mažiau, kaip 1 (vienas) mechaniškai arba elektra valdomas stogo liukas su avariniais užraktais. |
| **Priekinis stiklas** | Priekinis stiklas vientisas, apšildomas oru arba elektra. |
| **Langai** | Langai turi būti pagaminti iš saugaus (grūdinto) stiklo. Stiklai turi būti tonuoti ir klijuoti prie kėbulo. Šoninių stiklų, esančių galinio vaizdo veidrodžio matymo zonoje, apipūtimas ar/ir apšildymas turi užtikrinti, kad nerasotų bet kokiomis vairuotojo darbo sąlygomis. Keleivių salonas pilnai įstiklintas. |
| **Interjeras** | Salono danga iš atsparios drėgnam valymui (panaudojant chemines valymo priemones) medžiagos. |
| **Grindys** | Grindų danga – PVC neslidi (esant sausam ir šlapiam paviršiui), skirta autotransporto priemonėms. Danga atspari trinčiai ir atmosferos poveikiui. |
| **Sėdynės** | Sėdynės turi būti patikimai pritvirtintos. Sėdynės privalo būti atsparios dėvėjimuisi, purvui ir laužymui. Salono sėdynių apmušalai iš intensyviam dėvėjimui atsparios medžiagos. |
| **Vairavimo ir stabdžių sistema** | • Vairavimo sistema su hidrauliniu arba elektriniu vairo stiprintuvu, pritaikyta manevringam valdymui tiek mieste, tiek užmiestyje.  • Dviejų kontūrų hidraulinė stabdžių sistema su integruota:  • ABS (Anti-lock Braking System) – stabdžių antiblokavimo sistema,  • TCS (Traction Control System) – traukos kontrolės sistema,  • arba lygiavertės ar pažangesnės saugumo sistemos (pvz., ESC – Electronic Stability Control, EBD – Electronic Brakeforce Distribution).  • Rekuperacinio stabdymo funkcija. |
| **Transporto priemonės įranga** | Vairuotojo neprisegto diržo garsinė signalizacija.  Skaitmeninis tachografas.  Informacinis borto kompiuteris.  Šildomi, elektra valdomi galinio vaizdo veidrodėliai. |
| **Pakaba** | Antro gamintojo įrengto ir pilnai sukomplektuoto keleivinio mikroautobuso vienos ašies krovumas neturi viršyti bazinio automobilio gamintojo keliamų reikalavimų. |
| **Audio įranga** | Radijo imtuvas su galimybe prijungti išorinę laikmeną audio garso atkūrimui. |
| **Kita įranga, priedai** | Visų durų centrinis užraktas, valdomas nuotoliniu būdu.  Signalizacija.  Serviso intervalų apskaitos ir perspėjimo sistema.  Avarinis ženklas.  Teisės aktais nustatytus reikalavimus atitinkantis gesintuvas.  Pirmosios pagalbos rinkinys (vaistinėlė), sukomplektuota pagal galiojančius teisės aktų reikalavimus.  Liemenė su šviesą atspindinčiais elementais.  Kablys |
| **Padangos** | Padangos - **universalios,** turi atitikti aukščiausios klasės padangoms taikomus **išorinio riedėjimo triukšmo** ir dviejų aukščiausių klasių **riedėjimo varžos** reikalavimus (darantį įtaką energijos vartojimo efektyvumui), nustatytus **Europos Parlamento ir Tarybos reglamente (ES) 2020/740.** Atitiktis gali būti patikrinta **EPREL** duomenų bazėje. |
| **Keltuvas** | Keltuvas - (montavimas – automobilio galinėje vidinėje pusėje) keliamoji galia ne mažiau 350 kg; kėlimo aukštis – ne mažiau kaip iki transporto grindų; vidinės platformos matmenys – ne mažiau kaip 1300 x 900 mm; užvažiavimo ant platformos aukštis – ne daugiau kaip 20 mm; keltuvo valdymo mechanizmas – automatinis, bet turi turėti ir mechaninio avarinio įkėlimo galimybę; nenaudojamos platformos padėtis – vertikali. |
| **Keltuvo saugumo reikalavimai** | Keltuvo darbinės būsenos signalinės lemputės, įsikibimo ir apsaugos rankenos keltuvo šonuose |
| **Įlipimo laiptelis** | Pavara valdomas, montuojamas prie/po šoninėmis keleivių įlipimo durimis, iš nerūdijančio ar lygiaverčio metalo. Privalomi laiptelio saugos garsiniai davikliai |
| **Keleivių įlipimo turėklai** | Iš šoninių durų kairės ir dešinės pusės |
| **Neįgaliojo asmens transportavimo vežimėlio tvirtinimas** | Žemo profilio bėgeliai tvirtinami prie grindų |
| **Keleivio apsaugos priemonė** | Dviejų arba trijų taškų tvirtinimo sistema su rite ir juosta, karabinais, kabliais ar sagtimis. |
| **Pritaikyto keleivinio mikroautobuso sertifikavimas** | Transporto priemonė ir visi pritaikymo darbai turi būti sertifikuoti; po perdarymo ji turi turėti neįgaliųjų pervežimui pritaikyto automobilio sertifikatą. |
| **Sertifikatai ir atitiktis** | Transporto priemonė turi atitikti šiuos reikalavimus:  • Turėti ES tipo patvirtinimą (WVTA) M2 klasės elektrinei transporto priemonei. • Turėti šiuos sertifikatus: **ECE R100** (elektrinės sistemos sauga), **ECE R80** (sėdynių tvirtinimas), **ECE R118** (salono medžiagų degumas). • Atitikti **ISO 10542** (neįgaliųjų vežimėlių tvirtinimo sistemos) ir **EN 12183 / EN 12184** (vežimėlių sauga) standartus. • Keltuvas turi atitikti **EN 1756-2** standartą. • Transporto priemonė turi būti pilnai pritaikyta neįgaliųjų vežimėliams ir po pritaikymo **tinkama registracijai Lietuvoje kaip M2 klasės specialios paskirties paratransporto transporto priemonė** pagal LTSA reikalavimus. |
| **Aplinkosauginiai reikalavimai** | Perkama transporto priemonė turi būti elektra varomas mikroautobusas (nulinės emisijos transporto priemonė, Zero Emission Vehicle – ZEV), atitinkantis Reglamentą (ES) 2019/631 ir kitus taikytinus Europos Sąjungos teisės aktus. |
| **Garantija transporto priemonei** | Garantija (transporto priemonei, taip pat ir keltuvui) ne mažesnė kaip 150 000 km. ridai arba galiojanti ne mažiau kaip 2 metus.  Aukštos įtampos baterijai garantija ne mažiau kaip 8 metai arba 150 000 km., priklausomai nuo to kas greičiau sueis.  Jeigu siūloma transporto priemonė perdaroma/pritaikoma keliais surinkimo etapais, privaloma pateikti Lietuvos transporto saugos administracijos išduotą patvirtinimo liudijimą arba lygiavertį dokumentą. |
| **Garantija kėbului** | Garantija kėbului kiauryminiams prarūdijimui turi būti ne mažiau, kaip 6 metai (nepriklausomai nuo nuvažiuotų kilometrų skaičiaus). |
| **Transporto priemonės pristatymo vieta ir terminas** | Tiekėjas prekę įsipareigoja pristatyti, **ne vėliau kaip per 8 mėn.** nuo sutarties pasirašymo dienos. Tiekėjas ne mažiau kaip 3 darbo dienas nuo užsakymo pateikimo dienos, suderinęs telefonu, perduoda prekę atsakingam asmeniui. Tiekėjas mikroautobusą pristato savo lėšomis ir dalyvauja perduodant – priimant prekę šiuo adresu: Nepriklausomybės g. 58, Vilkaviškis. |

**Pastabos:**

*1. Jeigu techninėje specifikacijoje apibūdinant pirkimo objektą nurodytas konkretus pavadinimas ar šaltinis, konkretus procesas ar prekės ženklas, patentas, tipai, konkreti kilmė ar gamyba, standartas, tiekėjas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam. Lygiavertiškumo įrodymas yra tiekėjo pareiga. Jei siūlomas lygiavertis objektas ar standartas, kartu su pasiūlymu turi būti pateikti lygiavertiškumą įrodantys dokumentai.*

*2. Mikroautobuso atitiktis techninėje specifikacijoje nustatytiems reikalavimams bus tikrinama transporto priemonės pristatymo ir perdavimo – priėmimo metu. Nustačius neatitikimus, transporto priemonė laikoma nepriimta, kol tiekėjas pašalins trūkumus savo sąskaita*.